**PREDLOG**

Na podlagi 124. člena Zakona o urejanju prostora (ZUreP-2; Uradni list RS, št. 61/17) in 15. člena Statuta Občine Kidričevo (Uradno glasilo slovenskih občin, št. 62/2016, 16/2018) je Občinski svet Občine Kidričevo, na \_\_redni seji, dne \_\_.\_\_. 2021, sprejel

**ODLOK**

**O SPREMEMBAH IN DOPOLNITVAH** **ODLOKA O**

 **OBČINSKEM PROSTORSKEM NAČRTU OBČINE KIDRIČEVO,**

**SPREMEMBE IN DOPOLNITVE ŠT. 5**

**(kratek postopek)**

1. člen

(predmet odloka)

(1) Občina Kidričevo s tem odlokom sprejme spremembe in dopolnitve št. 5 Odloka o Občinskem prostorskem načrtu Občine Kidričevo (Uradno glasilo slovenskih občin, št. 38/2013, 53/2013-tehnični popravek, 22/2016, 40/2019, 5/2020).

(2) Spremembe in dopolnitve št. 5 Odloka o Občinskem prostorskem načrta Občine Kidričevo (v nadaljevanju OPN-SD5 Kidričevo) so izvedene po kratkem postopku sprememb in dopolnitev občinskega prostorskega načrta.

(3) OPN-SD5 Kidričevo je v prostorskem informacijskem sistemu objavljen pod identifikacijsko številko: 2221.

1. člen

(vsebina odloka)

(1) Občina Kidričevo spreminja in dopolnjuje prostorske izvedbene pogoje, opredeljene v:

1. Prilogi 2 »Podrobni prostorski izvedbeni pogoji za posamezne PNRP in posebni prostorski izvedbeni pogoji za posamezne EUP« tako, da v poglavju »1.2.8 Podrobnejši PIP za območja kmetijskih zemljišč« v prvem odstavku v tabeli v vrstici z oznako »4 Dovoljene gradnje in druga dela« v deveti alineji črta besedo »lokalnih« in jo nadomesti z »občinskih in državnih«;
2. Prilogi 3 »Preglednica z dopustnimi nezahtevnimi in enostavnimi objekti po posameznih vrstah podrobnejše namenske rabe prostora« tako, da v legendi v vrstici z oznako »da4« črta besedilo »lokalnih cest« in nadomesti z besedilom »občinskih in državnih cest«;
3. Prilogi 4 »Preglednica dopustnih objektov glede na namen po posameznih vrstah podrobnejše namenske rabe prostora« tako, da v legendi v vrstici z oznako »+12« v prvem stavku za besedo »rekonstrukcije« doda besedilo »občinskih in državnih«.
4. člen

(hramba in vpogled v občinski prostorski načrt)

(1) Spremembe in dopolnitve št. 5 Odloka o občinskem prostorskem načrtu Občine Kidričevo se hranijo na sedežu Občine Kidričevo in Skupne občinske uprave občin v Spodnjem Podravju ter so na vpogled v času uradnih ur.

1. člen

(nadzor nad izvajanjem odloka)

(1) Nadzor nad izvajanjem tega odloka izvajajo pristojne inšpekcijske službe.

1. člen

(začetek veljavnosti)

(1) Ta odlok se objavi v Uradnem glasilu slovenskih občin in začne veljati naslednji dan po objavi.

 Anton LESKOVAR

 župan Občine Kidričevo

Številka: 3500-1/2021

Datum: \_\_.\_\_.2021

**­­­­­­­­­­­­­­­­­-­­­­­­­­­­­­--------------------------------------------------------------------------------------------------------------------**

**Obrazložitev**

**Pravni temelj**

Za sprejem predloga Odlok o spremembah in dopolnitvah Odloka o Občinskem prostorskem načrtu Občine Kidričevo, spremembe in dopolnitve št. 5 predstavljajo pravno podlago naslednji predpisi:

- Zakon o urejanju prostora (Uradni list RS, št. 61/17, v nadaljnjem besedilu: ZUreP-2), ki v prvem odstavku 124. člena določa kriterije za izvedbo kratkega postopka sprememb in dopolnitev OPN

- Zakona o lokalni samoupravi (Uradni list RS, št. 94/07-uradno prečiščeno besedilo, 27/08-odl. US, 76/08, 79/09, 51/10, 84/10-odl. US, 40/12 – ZUJF, 14/15 – ZUUJFO, 76/16-odl. US, 11/18 – ZSPDSLS-1 in 30/18), ki v 29. členu med drugim določa pristojnost občinskega sveta, da sprejema odloke in druge občinske akte;

- Statut Občine Kidričevo (Uradno glasilo slovenskih občin, št. 62/16 in 16/18), ki v 15. členu med drugim določa pristojnost Občinskega sveta Občine Kidričevo, da sprejema odloke Občine Kidričevo.

**Razlogi in cilji, zaradi katerih je akt potreben**

Občina Kidričevo je sprejela Odlok o občinskem prostorskem načrtu Občine Kidričevo (v nadaljevanju: OPN; Uradno glasilo slovenskih občin, št. 38/2013, 53/2013-tehnični popravek, 22/2016, 40/2019, 5/2020). Po uveljavitvi OPN je bila v tekstualnem delu izvedbenega dela prostorskega akta ugotovljena napaka, ki je tehnične narave, zato je Občina Kidričevo pristopila k njeni odpravi po kratkem postopku priprave sprememb in dopolnitev OPN.

Zakonska podlaga za izvedbo kratkega postopka sprememb in dopolnitev OPN je sedma alineja prvega odstavka 124. člena Zakona o urejanju prostora (ZUreP-2; Uradni list RS, št. 61/2017). Zakon tak postopek dopušča v primerih takšnih sprememb OPN, ki ne predstavljajo vsebinsko novega določanja ali spreminjanja namenske rabe prostora, načrtovanja novih prostorskih ureditev ali določanja novih prostorskih izvedbenih pogojev, so pa potrebne zaradi uskladitve s pravili državnega prostorskega reda in drugimi predpisi, če te ne terjajo spremembe namenske rabe prostora.

**Poglavitne rešitve**

Občina s kratkim postopkom OPN-SD5 Kidričevo odpravlja neusklajenost z veljavnimi splošnimi smernicami MKGP 2019 in ZKZ-E. S tem občina v skladu z veljavnimi predpisi dopušča možnost rekonstrukcije občinskih cest (lokalnih cest in javnih poti) ter državnih cest.

**Postopek**

Kratek postopek sprememb in dopolnitev občinskega prostorskega načrta občina izvaja na enak način, kot je v občini predpisan za sprejetje drugih občinskih odlokov, s tem, da je pred sprejemom potrebna 15-dnevna javna razgrnitev in potrditev Ministrstva za okolje in prostor. Občina je pripravila gradivo predloga OPN-SD5 Kidričevo z obrazložitvijo, št. projekta 2020/OPN-080, ki ga je izdelal Urbis, d.o.o.

Javna razgrnitev predloga OPN-SD5 Kidričevo je trajala od vključno 24.12.2020, do vključno 10.1.2021, v prostorih Občine Kidričevo. Gradivo predloga OPN-SD5 Kidričevo je bilo v tem času dosegljivo tudi na spletni strani Občine Kidričevo, na naslovu [www.kidricevo.si](http://www.kidricevo.si).

Ministrstvo za okolje in prostor je pripravilo Sklep o potrditvi Odloka o spremembah in dopolnitvah Odloka o občinskem prostorskem načrtu Občine Kidričevo, spremembe in dopolnitve št.5, št. 35032-3/2021-2550/3, z dne 27.1.2021. S sklepom je določilo tudi identifikacijsko številko prostorskega akta: 2221.

Po prejetju sklepa ministrstva občina posreduje predlog odloka v obravnavo in sprejem občinskemu svetu.

Anton LESKOVAR,

 župan Občine Kidričevo